Primarul Capitalei Gabriela Firea și-a asumat, marți seara, postarea și mesajul referitoare la Asociația Dăruiește Viață, care construiește primul spital de oncologie și radioterapie pediatrică din România.

Primarul Capitalei a recunoscut, în cadrul unei emisiuni la Digi24, că acel cont de Facebook îi aparține, atunci când a fost întrebată de ce a distribuit fotografia.

„Este interzis like-ul sau share-ul pe Facebook? Chiar dumneavoastră militați pentru liberă exprimare… pentru diversitate”, a afirmat primarul Capitalei.

Urmărește cel mai nou VIDEO Știri VIDEO Ludovic Orban, vizită cu iz electoral în Giurgiu. A inaugurat o sală de sport, s-a văzut cu primarii PNL din zonă și a vorbit cu locuitorii

Întrebată dacă își asumă mesajul, ea a răspuns: „O postare share-uită miercurea trecută, care nu a supărat pe nimeni, și brusc aseară (…) s-a indignat lumea că la un semn. După șase zile, repet, după șase zile! Deci mie asta îmi da foarte mult de gândit și de bănuit că a fost o comandă în ceea ce mă privește”, a acuzat Gabriela Firea.

În aceeași emisiune, primarul Capitalei a afirmat că terenul pe care se ridică construcția este al Primăriei și valorează 1 milion de euro, iar ea este cea care a dat semnătură pentru punerea acestuia la dispoziție.

„Nu-mi plac omisiunile grave. Eu nu aveam cum să aduc jigniri contributorilor, sponsorilor acestui spital, pentru că și eu, ca primar general, am o contribuție (…) în construirea acestui spital – așa cum se spune, din fonduri exclusiv private – contribuție despre care nu vorbește absolut nimeni, poate nu întâmplător”, a afirmat Gabriela Firea.

Recomandări La ora 8, Bucureștiul a votat de două ori mai mult decât la localele din 2016, dar e încă foarte devreme pentru o tendință

Ea a spus că este „deranjată de manipularea și ipocrizia și faptul că o anumită persoană își face campanie electorală pentru alegerile locale de la anul”, făcând astfel referire la Vlad Voiculescu, care este candidatul PLUS la Primăria Generală, la alegerile de anul viitor. Reacția acestuia a apărut imediat pe Facebook.

„Gabriela Firea, vorbind despre sine la persoana a treia, ne spune că de fapt toată lumea ar trebui să îi fie recunoscătoare pentru că dânsa, Primar General Gabrielei Firea, a fost de acord ca spitalul pentru copiii bolnavi cu cancer construit de Oana Gheorghiu și Carmen Uscatu”, scrie Vlad Voiculescu, la începutul postării.

Recomandări Tolo despre miza participării la aceste alegeri: ziua concluziei

„Doamna primar acuză apoi că „uitați de contribuția primăriei”. În 2017, chiar dânsa, în mărinimia sa de Primar General și pesedist pe deasupra – deci stăpân absolut, a fost de acord ca pe acel teren, unde înainte ne spune că era și seră și stație de gaz și nu știu ce ateliere, să apară acest spital care acum atât de tare o încurcă. Ne spune și că valorează 1 milion de euro.

Redau aici doar trei replici:

Gabriela Firea: Să se amintească public contribuția Primăriei Capitalei.

Cosmin Prelipceanu: Este contribuția bucureștenilor.

Gabriela Firea: Bucureștenii nu puteau nici să fi vrut”.

Totodată, Oana Gheorghiu și Carmen Uscatu, de la asociația Dăruiește viață, au comentat pe Facebook: ”Doamna Firea a recunoscut acea mizerie de postare în care își bate joc de noi, de proiectul și sustinătorii noștri. Doamna Firea ne-a făcut „ciuma roz sau albă'”. Doamna Firea încearcă o mârșavă manipulare, susținând că eu și Carmen Uscatu suntem doar niște marionete ale lui Vlad Voiculescu. Doamna Firea a lansat un atac mizerabil la munca și reputația noastră. Va trebui să dovedească spusele, căci 10 ani de muncă și luptă pentru șansele la viață ale copiilor bolnavi de cancer nu merită a fi terfeliți în acest fel.”

Recomandări Câte voturi a strâns Nicușor Dan în 2012 și 2016. De câte ar avea nevoie azi ca să iasă primarul Capitalei

Cele două au anunțat că o vor da în judecată pe Gabriela Firea.

În urma scandalului, prezentatorul de televiziune Alex Dima, implicat în numeroase proiecte umanitare, a reacționat și el, afirmând că „Firea bate câmpii”.

„Acum câteva zile, primarul a dat share la aberațiile unei doamne despre spitalul pe care îl construim pentru copiii bolnavi de cancer. Acum se apără la tv. Și vrea să i se recunoască meritele la ridicarea acestui spital. Cică a dat ea, primarul, terenul pentru acest spital. Un teren care valorează 1 mil de euro. Așa zice. Și că s-a zbătut că să dea terenul asta. Pe care erau niște magazii la care s-a renunțat, pentru că ea s-a zbătut. Incredibil. De parcă Bucureștiul e proprietatea ei”, a scris acesta.

Citeşte şi:

Un jurnalist, pe urmele lui Paul Le Roux, personaj unic în lumea criminalității organizate: trafic de cocaină, de arme, lingouri de aur și asasini plătiți. Au fost și programatori români care au lucrat pentru el!

Recomandările culturale ale săptămânii. Vechiul dispreț față de săraci, în “Parasite”, film care a luat anul acesta Palme dʼOr la Cannes

Cum s-au fraudat, în toamna lui 2019, examenele prin care ajungi pilot! Cursanții au făcut un grup de WhatsApp și au păcălit testele la 18 materii. Unii nu știau nici cum se oprește motorul avionului!

PARTENERI - GSP.RO "Vei muri de foame cu copii cu tot". Incredibil cu cine a intrat în conflict Anamaria Prodan

PARTENERI - PLAYTECH BOMBA despre Gabi Firea a fost DETONATĂ cu 24 de ore înainte de alegeri. Bucureștenii vor afla acum adevărul despre ea

HOROSCOP Horoscop 27 septembrie 2020. Balanțele au parte de un context avantajos pentru a renunța rapid la planurile păguboase

Scoala9.ro EDUCAȚIA ÎN LUME. Protestul „nu contează cât de lung am părul” al elevilor thailandezi